Amstetten – 20/09/2024

**glasstec 2024 - Szoftver @LiSEC booth**

A LiSEC cég nem csak a síküveg-megmunkálás gépészetének úttörője. A LiSEC több, mint 30 éve eredményesen fejleszti szoftvertermékeit is a síküveg-ipar számára – a megbízás-kezeléstől kezdve a gyártástervezésen keresztül egészen a legkülönbözőbb logisztikai megoldásokig.

Az utóbbi évek műszaki, ill. digitális dinamikája új szintre emelte a szoftvermegoldásokra vonatkozó követelményeket – a magasabb szintű funkcionalitás és felhasználóbarátság, a jobb testreszabhatóság, illetve a legkülönbözőbb adatok elemzésének lehetősége, de még a MI is, arra ösztönözték a LiSEC céget, hogy szoftverfejlesztési kérdésekben megtegyék a következő lépést. „Next Generation” („Következő generáció”) munkacím alatt már jó ideje újraírjuk, ill. az aktuális körülményekhez igazítjuk szoftvermegoldásainkat, valamint lépésről-lépésre bővítjük a LiSEC szoftver-termékportfoliót.

Harald Miksch, a Termékmenedzsment Digitalizáció és Szoftver részleg vezetője, a LiSEC szoftvermegoldások újdonságairól számol be, illetve hogy mit láthatunk majd a düsseldorfi glasstec 2024 szakkiállításon október 22-25. között az A64 LiSEC-standon a 17-es csarnokban.

**Miksch úr, miért olyan fontos a megfelelő szoftver az üvegmegmunkálásban?**

Harald Miksch: Ahhoz, hogy a síküveg-iparban termékeket készíthessünk, rengeteg gyártási lépésre van szükség. Minden gyártási lépés már önmagában véve is figyelemre méltó bonyolultságot mutat, ehhez a megfelelő szoftver kiváló és fontos támogatást nyújt – például a különböző optimalizálási megoldások a méretre vágás, a keményítés vagy akár az állványra történő rakodás folyamatában. Ha azonban teljes mértékben ki kívánjuk használni az átfogó automatizálás és digitalizálás előnyeit, olyan szoftvermegoldásokat kell a folyamatainkba integrálni, melyek a megbízás kiadásától a gyártástervezésen keresztül egészen a szállítási logisztikával bezárólag minden műveletet képesek lefedni.

**Mik a LiSEC-megoldások egyedülálló versenyelőnyei, ill. milyen előnyöket várhat el az ügyfél a LiSEC szoftvertől?**

Harald Miksch: Új LiSEC szoftvertermékeink esetében az úgynevezett mikroszolgáltatási architektúrát vesszük alapul, ahol az egyes funkciókat karcsú szoftverprogramok biztosítják, nem pedig egy óriási, monolitikus szoftvertermékben van minden funkció egyesítve. Ennek következményeként gyorsabban tudunk funkciókat hozzáadni az egyes szolgáltatásokhoz. A különböző programokban használt funkciók mindig ugyanazon szolgáltatáshoz nyúlhatnak, ezért mindig ugyanúgy működnek, illetve ugyanazt az adatállományt használják. Így szolgáltatásaink jelentősen felgyorsulnak, és megoldásainkat jobban hozzá tudjuk igazítani különböző ügyfeleink igényeihez. Mivel mikroszolgáltatási architektúránk szolgáltatásai egységes adatállományt használnak, az egyik terméken végzett módosítások az összes többire is hatással vannak. Ekkor az információkat csak egyszer kell megadni, és azok a többi területen is közvetlenül láthatóvá válnak. Ezáltal a vállalati folyamatok gyorsabban futtathatók, és többé nem lép fel szinkronizációs hiba.

Szoftvertermékeink használhatóságára különös hangsúlyt fektetünk. Ez azt jelenti, hogy a folyamatok a lehető legjobban maguktól értetődőek, illetve a felhasználói felület kialakítása is vonzó és intuitív. Így az új termékek és funkciók betanítása és alkalmazása sokkal egyszerűbbé válik. Azzal, hogy korszerű felhasználói felületre helyezzük a hangsúlyt, új mércét állítunk fel a síküveg-iparban.

A LiSEC cég ügyfeleinek megvan az a jelentős előnyük, hogy a gépeket, a szoftvert és a szolgáltatásokat egy kézből kapják, ezáltal a termékek tökéletesen egymásra vannak hangolva. Az új funkciók működése gyakran attól függ, hogy úgy a gépeken, mint a szoftvermegoldásokon is módosításokat kell végezni. A LiSEC-ügyfeleknek ehhez kapcsolattartó személy áll rendelkezésükre, akitől szükség esetén segítséget kérhetnek.

**Mit láthatunk majd a glasstec 2024 szakkiállításon a LiSEC cég szoftvermegoldásaival kapcsolatban?**

Harald Miksch: Az idei év vezető kiállításán, Düsseldorfban, megmutatjuk ügyfeleinknek, hogyan képezhető le a LiSEC szoftvermegoldások segítségével a vállalati folyamatok nagy része, illetve hogy milyen előnyei vannak, ha az ember mindent egy kézből kap meg. Ezenkívül bemutatjuk, hogyan fogunk átállni a LiSEC szoftvertermékek következő generációjára, és mik azok a termékek, melyek máris elérhetők. Ezen vonatkozásban bemutatjuk új szoftverünk központi funkcióit, és azt, hogy ezek milyen előnyöket jelentenek ügyfeleink számára.

Továbbá, a kiállítási standunkon saját LiSEC előadótermet is használhatunk, ahol a látogatók érdekes szakmai előadásokat hallhatnak majd. Itt is érvényes: A LiSEC all.in.one:solutions kezdeményezése áll az előtérben, az előadásokon pedig bemutatjuk a gépek, illetve a szolgáltatás és a szoftver közötti jelentős kapcsolatokat. Az olyan témákban tartandó előadások, mint például: „Software solutions in production logistics”, „A deep dive into production data”, „The next generation software” vagy „Transparency through data” stb., a LiSEC kiállítási standon a „Business Software”, a „Production Planning”, a „Manufacturing Execution” és a „Supplemental Tools” témákban megszerezhető konkrét információkkal párosítva nem hagynak majd kívánnivalót a szoftvereink iránt érdeklődő látogatók számára.

**Milyen jövőbeli irányzatoknak kell megfelelniük a LiSEC szoftvermegoldásoknak?**

Harald Miksch: A síküveg-iparban tevékenykedő, megmunkálással foglalkozó vállalatokra olyan módosítások és megatrendek vannak hatással, melyekre a vállalatoknak – ha a továbbiakban is sikeresek akarnak maradni – muszáj lesz reagálniuk. Így például a demográfiai változások sürgősen orvosolandó szakemberhiányt eredményeznek. A fokozódó városiasodás növeli a síküveg-termékek iránti szükségletet. Az új, kihívást jelentő környezetvédelmi előírások szükségessé teszik a gyártási folyamatok energiaszükségletének optimalizálását. Ahhoz, hogy ezekre a megatrendekre reagálhassunk, egyre fontosabbá válik, hogy a folyamatos automatizálásra és digitalizálásra összpontosítsunk. Hiszen így nyílik lehetőségünk egyrészt a szakemberhiány hatásait enyhíteni, másrészt pedig a hiányzó szaktudást intelligens gyártástervezési és vezérlési rendszerekkel kompenzálni. Arra, hogy hogyan tudunk megfelelni ezeknek a kihívásoknak, az új kapacitástervezésünket tudom példaként felhozni. Ez a tervező megoldás adaptív optimalizálást tartalmaz, amely új mércéket állít fel, valamint innovatív lehetőségeket nyit a síküveg-ipar számára. Az automatizálás révén különösen a gyártási hatékonyságot tudjuk megnövelni, ezzel pedig a síküveg-termékek iránt egyre növekvő igényt lefedni, anélkül, hogy közvetlenül új gépek és berendezések segítségével végrehajtható kapacitásnövelés válna szükségessé.

**Fotók** © LiSEC

**Ein Bild, das Text, Im Haus, Computer, Computermonitor enthält.

Automatisch generierte Beschreibung**

© LiSEC

**Ein Bild, das Text, Logo, Schrift, Grafiken enthält.

Automatisch generierte Beschreibung**

**Bemutatkozik a LiSEC**

A Seitenstetten/Amstetten székhelyű LiSEC a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. A vállalat tevékenységi körébe gépek, automatizálási megoldások és szolgáltatások tartoznak. A csoport 2023-ban mintegy 1300 munkatárssal és 20 telephellyel rendelkezett, több, mint 95 százalékos exporthányadot ért el, és közel 300 millió eurós forgalmat bonyolított le. A LiSEC hőszigetelő és több rétegű üvegekhez fejleszt és gyárt üvegvágó- és válogató rendszereket, önálló alkatrészeket és teljes gyártósorokat szigetelő- és többrétegű üveghez, valamint üvegszegély-megmunkáló gépeket és előfeszítő berendezéseket. Megbízható technológiáival és intelligens automatizálási megoldásaival a LiSEC élen jár a minőség és a technológia területén, és jelentős mértékben hozzájárul ügyfelei sikeréhez.

**További információ:**  
Claudia GUSCHLBAUER

Marketing és vállalati kommunikációs igazgató

LiSEC Austria GmbH  
Peter-Lisec-Str. 1 – 3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)